text: Lille fly styrtet ned i Billund
  27 oktober 2011 kl. 12.10
  Et lille veteranfly styrtede ved 13.30-tiden torsdag ned i Billund Lufthavn. Flyet var netop lettet, da det styrtede ned og ramte landingsbanen på næsen.
  Piloten blev klemt fast i flyet, men inden for en halv time blev han befriet fra flyet. 
  Politi, brand og redning arbejdede ved 14-tiden stadig på stedet.
  Flystyrtet skete tæt på landingsbanen, så enkelte fly måtte vente på at få landingstilladelse.
  - Jeg regner med, at flytrafikken kan normaliseres om kort tid, sagde lufthavnschef Kjeld Zacho Jørgensen klokken 14 torsdag.
  Årsagen til flystyrtet kendes endnu ikke.
  